ก่อนหน้านี้เป็นกรดไหลย้อนมาก่อนถ่ายดำได้2-3วันไปชื้อยา มากิน miracid และยาลดกรด disflatyl มากิน ตอนนี้หายถ่ายดำอาการดีขึ้นแต่ว่าตอนนี้มีอาการจุกอก เหมือนเราออกกำลังกะทันหัน ทำให้หายใจแบบใจหวิวๆ เป็นมาแล้ว2-3วันหลังจากหายถ่ายดำ พอจะมีวิธีแก้ไหมครับ ไม่เป็นมากแต่มันจะเป็นๆหายๆ
สวัสดีค่ะ อาการจุกหน้าอกดังกล่าวมานั้นอาจเป็นอาการหนึ่งของกรดไหลย้อนได้ การวินิจฉัยอื่นๆเช่นกล้ามเนื้อหน้าอกอักเสบ กล้ามเนื้อหัวใจขาดเลือด โรคปอดหรือทางเดินหายใจติดเชื้อกรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยได้การรักษาเน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารอาการที่ควรกลับไปพบแพทย์เช่น หลังปรับพฤติกรรมและรับประทานยาลดกรดแล้วอาการไม่ทุเลา หากยังจุกแน่นอกมาก ควรรีบไปตรวจเช่นกัน